จับตาโควิด-19 ระบาดอาเซียน ปินส์เครียด ตายเพิ่ม 8 ไทยติดเชื้อมากสุด 122
อัปเดตสถานการณ์ไวรัสโคโรนาระบาดในภูมิภาคอาเซียน ยอดติดเชื้อสะสมใกล้ถึง 3.7 พัน เสียชีวิตแล้ว 86 ขณะที่ฟิลิปปินส์แถลงมีผู้ป่วยจากติดโควิด-19 ตายเพิ่ม 8 ส่วนไทยมีผู้ติดเชื้อเพิ่มอีก 122เมื่อ 23 มีนาคม 2563 สำนักข่าวต่างประเทศและรอยเตอร์ รายงานความคืบหน้าสถานการณ์การระบาดของเชื้อไวรัสโคโรนาสายพันธุ์ใหม่ 2019 หรือโควิด-19 ในภูมิภาคอาเซียนว่า จนถึงวันนี้มีจำนวนผู้ติดเชื้อโควิด-19 ในอาเซียนแล้วกว่า 3649 คน และเสียชีวิตแล้ว 86 ราย โดยประเทศที่มีผู้ติดเชื้อมากที่สุด คือมาเลเซีย อยู่ที่ 1306 คน เสียชีวิต 11 ราย รองลงมา คือประเทศไทย เมื่อ 23 มีนาคม พบผู้ติดเชื้อเพิ่ม 122 คน ทำให้ยอดสะสมผู้ติดเชื้อเพิ่มเป็น 721 คน ซึ่งอยู่ในอันดับที่ 29 ของโลก ส่วนอินโดนีเซีย เป็นประเทศในอาเซียนที่มีผู้เสียชีวิตมากที่สุด อยู่ที่ 48 ราย และติดเชื้อ 514 คนตามด้วยอันดับ 4 คือสิงคโปร์ มีผู้ติดเชื้อ 455 คน และเสียชีวิต 2 ราย ส่วนอันดับ 5 คือ ฟิลิปปินส์ ซึ่งกระทรวงสาธารณสุขฟิลิปปินส์ได้แถลงเมื่อช่วงเช้าวันจันทร์ที่ 23 มีนาคม ยืนยันมีผู้ป่วยติดเชื้อโควิด-19 ในฟิลิปปินส์ เสียชีวิตเพิ่มอีก 8 ราย และพบผู้ติดเชื้อรายใหม่เพิ่มอีก 16 คน จึงทำให้จนถึงขณะนี้ยอดผู้เสียชีวิตสะสมจากโควิด-19 เป็น 33 ราย และมีผู้ติดเชื้อเพิ่มขึ้นเป็น 396 คนส่วนเวียดนาม พบผู้ติดเชื้อ 116 คน ยังไม่มีผู้เสียชีวิต บรูไน มีผู้ติดเชื้อ 88 คน ขณะที่ กัมพูชา พบผู้ติดเชื้อไวรัสโคโรนารายใหม่เพิ่มอีก 2 คน ในวันนี้ ทำให้ยอดสะสมผู้ติดเชื้อเพิ่มเป็น 86 คน และติมอร์ พบผู้ติดเชื้อเป็นรายแรก.
อัปเดตสถานการณ์ไวรัสโคโรนาระบาดในภูมิภาคอาเซียน ยอดติดเชื้อสะสมใกล้ถึง 3.7 พัน เสียชีวิตแล้ว 86 ขณะที่ฟิลิปปินส์แถลงมีผู้ป่วยจากติดโควิด-19 ตายเพิ่ม 8 ส่วนไทยมีผู้ติดเชื้อเพิ่มอีก 122 
โควิด-19,ไวรัสโคโรนา,ไวรัสโคโรน่า,ไวรัสอู่ฮั่น,COVID-19,โควิด อาเซียน